ପୁରୀ ୩୦।୦୫ଃ ଯୁବକ ବେଶରେ ଲେଡି ଲୁଟେରା । ଆଉ ଡିକି ଭାଙ୍ଗି ନେଇଗଲେ ହୀରା ମୁଦି । ପୁରୀ ବଡ଼ଦଣ୍ଡାରେ ଥିବା ଏକ ଲଜିଂ ସମ୍ମୁଖରେ ଏପରି ଲୁଟ୍ ହୋଇଛି । ଜଣେ ଘରୋଇ ବ୍ୟାଙ୍କ କର୍ମଚାରୀଙ୍କୁ ହୀରା ମୁଦି ଲୁଟ୍ ହୋଇଥିବା ନେଇ ଥାନା ଅଭିଯୋଗ କରାଯାଇଛି । ଲୁଟ୍ର ଶିକାର ହୋଇଥିବା ବ୍ୟାଙ୍କ୍ କର୍ମଚାରୀ ଜଣକ ହେଉଛନ୍ତି ସରିତା ସାମଲ।
ଖବର ଅନୁଯାୟୀ, ବ୍ୟାଙ୍କର ଏକ ୧୫ ଦିନିଆ କ୍ୟାମ୍ପ ପାଇଁ ସରିତା ସାମଲ୍ ଓ ତାଙ୍କର ୨ଜଣ ସହକର୍ମୀ ଗତ ୨୨ ତାରିଖରେ ପୁରୀ ଆସିଥିଲେ । ବଡ଼ଦାଣ୍ଡ ମାର୍କେଟ ଛକ ନିକଟରେ ଥିବା ଏକ ଲଜ୍ରେ ସେ ରହୁଥିଲେ । ତେବେ ଲଜ୍ ସମ୍ମୁଖ ବଡ଼ଦାଣ୍ଡରେ ସରିତାଙ୍କ ତାଙ୍କର ଏକ ଗିଅର ବିହୀନ ସ୍କୁଟର ପାର୍କି କରି ଲଜ୍କୁ ଯାଇଥିଲେ । ଗାଡ଼ି ଡିକିରେ ସରିତା ପର୍ସ ଛାଡ଼ି ଯାଇଥିବା ବେଳେ ସେଥିରେ ତାଙ୍କର ହୀରା ମୁଦି ଥିଲା। କିନ୍ତୁ ଶନିବାର ଦିନ ସକାଳେ ତାଙ୍କ ଗାଡି ଡିକି ଭଙ୍ଗା ହୋଇ ଚୋରି ହୋଇଥିବା ଜାଣିବାକୁ ପାଇଥିଲେ ସରିତା। ଲଜିଂରେ ଲାଗିଥିବା ସିସିଟିଭି ଯାଞ୍ଚ୍ ବେଳେ ଭୋର ୫ଟା ୧୩ରେ ଜଣେ ଲୁଟେରା ଡିକି ଲକ୍ ଭାଙ୍ଗି ଏହାକୁ ଚୋରି କରିଥିବା ଜଣାପଡ଼ିଥିଲା। ହାଫ୍ ପ୍ୟାଣ୍ଟ୍ ଓ ଗଞ୍ଜି ପିନ୍ଧି ବେକରେ ଗାମୁଛା ପକାଇ ଲୁଟେରା ଯୁବତୀ ଜଣକ ଯୁବକ ବେଶରେ ଆସି ଏଭଳି ଚୋରି କରିଥିବା ଦେଖିବାକୁ ମିଳିଛି। ଏନେଇ କୁମ୍ଭାରପଡ଼ା ଥାନାରେ ଅଭିଯୋଗ ହେବା ପରେ ତଦନ୍ତ ଆରମ୍ଭ କରିଛି ପୋଲିସ।
